
26-TA-1783: Noteikumu projekts (Jauns)
Kombinēto mācību īstenošanas un organizēšanas kārtība
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	Izsludināšana: 11.08.2026. 16:45

	1.
	Noteikumu projekts
2.3. tehnoloģiju papildinātas mācības - pedagoga vadīts mācību process, kurā izmantotās tehnoloģijas, tostarp informācijas un komunikācijas tehnoloģijas, citi mācību tehniskie līdzekļi, digitālās spēles, ir galvenais līdzeklis pedagoga un izglītojamā mijiedarbības nodrošināšanai un mācību satura apguvei, pedagogam atrodoties vienā fiziskā vietā.
	Iebildums (LM - 14.08.2026.)
Aicinām precizēt, kādos gadījumos mācības tiks uzskatītas par tehnoloģiju papildinātām mācībām. Pašreiz nav saprotams, cik nozīmīgai jābūt tehnoloģiju izmantošanai, lai mācības kvalificētos kā kombinētās mācības.
Piedāvātā redakcija
-
	Ņemts vērā
Esošā redakcija tieši nosaka, ka par tehnoloģiju papildinātām mācībām uzskatāms tāds pedagoga vadīts mācību process, kurā izmantotās tehnoloģijas, tostarp informācijas un komunikācijas tehnoloģijas, citi mācību tehniskie līdzekļi, digitālās spēles, ir galvenais līdzeklis pedagoga un izglītojamā mijiedarbības nodrošināšanai. Papildus anotācija papildināta ar skaidrojumu:
Papildus noteikumos minētajai definīcijai ir atzīmējams, ka tehnoloģiju papildinātas mācības ir tāds pedagoga vadīts mācību process, kurā tradicionālās mācību metodes tiek papildinātas un uzlabotas ar tehnoloģijām, attiecīgi būtiski mainot un ietekmējot mācību stundas / nodarbības norisi, t.i., tehnoloģijas ir nevis mācību procesa papildinājums, bet izšķiroša komponente. 
	Noteikumu projekts
2.3. tehnoloģiju papildinātas mācības - pedagoga vadīts mācību process, kurā izmantotās tehnoloģijas, tostarp informācijas un komunikācijas tehnoloģijas, citi mācību tehniskie līdzekļi, digitālās spēles, ir galvenais līdzeklis pedagoga un izglītojamā mijiedarbības nodrošināšanai un mācību satura apguvei, pedagogam atrodoties vienā fiziskā vietā.

	2.
	Noteikumu projekts
4. Kombinētās mācības neīsteno izglītības programmās, kas tiek īstenotas ieslodzījuma vietās un sociālās korekcijas izglītības iestādēs.
	Iebildums (TM - 14.08.2026.)
Ieslodzījuma vietu pārvalde uzskata, ka nevar kategoriski noteikt, ka kombinētās mācības neīsteno izglītības programmās, kas tiek īstenotas ieslodzījuma vietās, jo šādas mācības var tikt īstenotas, ja ieslodzījuma vieta varēs nodrošināt datortehnikas (datora ar interneta pieslēgumu) izmantošanu tikai mācību mērķiem.
Papildus Ieslodzījuma vietu pārvalde informē, ka Liepājas cietumā 2023./2024. mācību gadā Talsu novada vidusskola īstenoja vispārējās pamatizglītības un vispārējās vidējās izglītības ieslodzītajām personām, attālināti izmantojot platformu "Moodle".
Piedāvātā redakcija
-
	Ņemts vērā
Precizēta noteikumu 4. punkta redakcija.
	Noteikumu projekts
4. Kombinētās mācības var īstenot izglītības programmās, kas tiek īstenotas ieslodzījuma vietās un sociālās korekcijas izglītības iestādēs.

	3.
	Noteikumu projekts
6.1. reglamentēto profesiju profesionālās izglītības programmās (izņemot reglamentēto profesiju veselības aprūpes jomā profesionālās izglītības programmās) kombinēto mācību saturu, īstenošanas un uzraudzības nosacījumus nosaka attiecīgās jomas kompetentā institūcija, ja tāda ir izveidota saskaņā ar normatīvajiem aktiem;
	Iebildums (LM - 14.08.2026.)
Aicinām precizēt normu, nosakot kārtību gadījumiem, kad attiecīgajā jomā kompetentā institūcija nav izveidota vai nav noteikta saskaņā ar normatīvajiem aktiem. Pašreizējā redakcijā nav skaidrs, kura institūcija šādos gadījumos nosaka kombinēto mācību saturu, īstenošanas un uzraudzības nosacījumus, kas var radīt atšķirīgu normas interpretāciju un piemērošanu.
Piedāvātā redakcija
-
	Ņemts vērā
Precizējumi nav nepieciešami. Frāze "attiecīgās jomas kompetentā institūcija, ja tāda ir izveidota saskaņā ar normatīvajiem aktiem" ir standarta juridiska atsauce Latvijas tiesību aktos. Tā nozīmē oficiāli pilnvarotu valsts, pašvaldības vai neatkarīgu iestādi, kuras pienākums ir uzraudzīt, regulēt vai sniegt atzinumus konkrētā nozarē, ja šāda struktūra likumā ir paredzēta un reāli izveidota. Ja šāda struktūra izveidota nav, attiecībā uz kombinēto mācību saturu, īstenošanas un uzraudzības nosacījumiem tiek piemērota vispārīgā normatīvajos aktos noteiktā kārtība. Normā tiek pārņemts līdzšinējais regulējums attiecībā uz attālināto mācību īstenošanu. 
	Noteikumu projekts
6.1. reglamentēto profesiju profesionālās izglītības programmās (izņemot reglamentēto profesiju veselības aprūpes jomā profesionālās izglītības programmās) kombinēto mācību saturu, īstenošanas un uzraudzības nosacījumus nosaka attiecīgās jomas kompetentā institūcija, ja tāda ir izveidota saskaņā ar normatīvajiem aktiem;

	4.
	Noteikumu projekts
6.4. speciālās pamatizglītības programmās izglītojamiem ar garīgās attīstības traucējumiem un speciālās pamatizglītības programmās izglītojamiem ar smagiem garīgās attīstības traucējumiem vai vairākiem smagiem attīstības traucējumiem kombinētās mācības īsteno tikai kā tehnoloģiju papildinātas mācības pieļaujot tādu informācijas un komunikācijas tehnoloģiju izmantošanu, kas atbilst minēto izglītojamo speciālajām vajadzībām. 
	Iebildums (LM - 14.08.2026.)
Aicinām izskatīt iespēju atrunāt kombinēto mācību piemērošanu izglītojamajiem ar speciālām vajadzībām ārpus 6.4. punkta citās izglītības programmās. 
Piedāvātā redakcija
-
	Ņemts vērā
Papildināta anotācija:
Atbilstoši Vispārējās izglītības likuma 53.panta pirmajai daļai izglītojamos ar redzes, dzirdes, fiziskās attīstības, valodas, mācīšanās vai garīgās veselības traucējumiem var uzņemt vispārējās izglītības programmās. Līdz ar to šiem izglītojamiem nav nepieciešams noteikt īpašus noteikumus un viņiem piemērojams vispārējais kombinēto mācību īstenošanas regulējums.
	Noteikumu projekts
6.4. speciālās pamatizglītības programmās izglītojamiem ar garīgās attīstības traucējumiem un speciālās pamatizglītības programmās izglītojamiem ar smagiem garīgās attīstības traucējumiem vai vairākiem smagiem attīstības traucējumiem kombinētās mācības īsteno tikai kā tehnoloģiju papildinātas mācības, pieļaujot tādu informācijas un komunikācijas tehnoloģiju izmantošanu, kas atbilst minēto izglītojamo speciālajām vajadzībām. 

	5.
	Noteikumu projekts
6.6. profesionālajā izglītībā kombinētās mācības kā attālinātas vai tiešsaistes mācības īsteno: 
	Iebildums (VM - 14.08.2026.)
Lūdzam precizēt noteikumu projektā vai anotācijā, vai 6.6. punkts un tā apakšpunkti 6.6.2., 6.6.3. un 6.6.4. ir savstarpēji saistāmi ar 6.2.apakšpunktā minēto izņēmumu attiecībā uz medicīniskās izglītības praktisko un klīnisko mācību apguvi.
Piedāvātā redakcija
-
	Ņemts vērā
Kombinēto mācību norisi medicīniskās izglītības praktiskās un klīniskās mācības veselības aprūpes jomā reglamentētajās profesijās nosaka 6.2. apakšpunkts un uz šīm mācībām nav attiecināmi 6.6.apakšpunkta noteikumi. Precizēta anotācija. 
	Noteikumu projekts
6.6. profesionālajā izglītībā kombinētās mācības kā attālinātas vai tiešsaistes mācības īsteno: 

	6.
	Noteikumu projekts
6.6.1. profesionālās pamatizglītības programmās līdz pieciem procentiem no plānotā kopējā stundu skaita programmā gadā, ieskaitot moduļu praktisko daļu, prakses moduli vai praksi;
	Iebildums (LBAS - 14.08.2026.)
Latvijas Brīvo arodbiedrību savienība (LBAS) iebilst pret kombinēto mācību attiecināšanu uz moduļu praktisko daļu, prakses moduli vai praksi, jo uzskata, ka to nav iespējams praktiski un kvalitatīvi nodrošināt. Lūdzam izteikt 6.6.1.punktu šādā redakcijā:
 
Piedāvātā redakcija
6.6.1. profesionālās pamatizglītības programmās līdz pieciem procentiem no plānotā kopējā stundu skaita programmā gadā, izņemot moduļu praktisko daļu, prakses moduli vai praksi.
	Ņemts vērā
Precizēta redakcija.
	Noteikumu projekts
6.6.1. profesionālās pamatizglītības programmās līdz pieciem procentiem no plānotā kopējā stundu skaita programmā gadā, izņemot moduļu praktisko daļu, prakses moduli vai praksi;

	7.
	Noteikumu projekts
6.6.1. profesionālās pamatizglītības programmās līdz pieciem procentiem no plānotā kopējā stundu skaita programmā gadā, ieskaitot moduļu praktisko daļu, prakses moduli vai praksi;
	Iebildums (LPS - 14.08.2026.)
LPS iebilst  pret kombinēto mācību attiecināšanu uz moduļu praktisko daļu, prakses moduli vai praksi, jo uzskat;am, ka to nav iespējams praktiski un kvalitatīvi nodrošināt. Lūdzam izteikt 6.6.1.punktu šādā redakcijā:
 
Piedāvātā redakcija
6.6.1. profesionālās pamatizglītības programmās līdz pieciem procentiem no plānotā kopējā stundu skaita programmā gadā, izņemot moduļu praktisko daļu, prakses moduli vai praksi.
Piedāvātā redakcija
-
	Ņemts vērā
Precizēta redakcija.
	Noteikumu projekts
6.6.1. profesionālās pamatizglītības programmās līdz pieciem procentiem no plānotā kopējā stundu skaita programmā gadā, izņemot moduļu praktisko daļu, prakses moduli vai praksi;

	8.
	Noteikumu projekts
6.7. profesionālās ievirzes izglītības programmās  līdz pieciem procentiem no plānotā kopīgo stundu skaita programmā gadā;
	Iebildums (KM - 14.08.2026.)
Lūdzam precizēt punkta redakciju, papildinot ar vārdiem "kombinētās mācības kā attālinātas mācības vai tiešsaistes mācības" un vienlaikus attiecīgi papildināt Noteikumu projekta anotācijas sadaļas "Risinājuma apraksts" 7) punktu "Profesionālās ievirzes izglītība". 
Piedāvātā redakcija
Profesionālās ievirzes izglītības programmās kombinētās mācības kā attālinātas mācības vai tiešsaistes mācības īsteno līdz pieciem procentiem no plānotā kopīgo stundu skaita programmā gadā.

 
	Ņemts vērā
Precizēta redakcija.
	Noteikumu projekts
6.7. Profesionālās ievirzes izglītības programmās kombinētās mācības kā attālinātas mācības vai tiešsaistes mācības īsteno līdz pieciem procentiem no plānotā kopīgo stundu skaita programmā gadā;

	9.
	Noteikumu projekts
7.2. līdz 30 procentiem no mācību priekšmetam (kursam), modulim  noteiktā apjoma.
	Iebildums (KM - 14.08.2026.)
Norādām, ka šāds nosacījums var ierobežot pamatotu iespēju īstenot attālināti pilnā apjomā kādu moduli vai mācību priekšmetu.
Piedāvātā redakcija
-
	Ņemts vērā
Papildināta anotācija. Atbilstoši Izglītības likuma 36.panta otrajai daļai Izglītības iestādes ir tiesīgas slēgt savstarpēju līgumu par mācību priekšmetu vai to daļu īstenošanu vispārējās vidējās izglītības programmas ietvaros, kā arī vienlaikus ne vairāk kā par divu mācību priekšmetu vai to daļu īstenošanu vispārējās pamatizglītības programmas ietvaros 4.—9. klašu posmā, vienojoties par mācību priekšmetu īstenošanas veidu un programmu, izglītojamo mācību sasniegumu vērtēšanas un izglītojamo iegūto vērtējumu paziņošanas kārtību, mācību priekšmetu apguvē iesaistāmajiem izglītojamiem, mācību priekšmetu īstenošanas izdevumiem un to apmaksas kārtību, kā arī par citiem nosacījumiem. Šādu vienošanos izglītības iestādes ir tiesīgas slēgt arī attiecībā uz profesionālās pamatizglītības un profesionālās vidējās izglītības programmu vispārizglītojošo daļu.
	Noteikumu projekts
7.2. līdz 30 procentiem no mācību priekšmetam (kursam), modulim  noteiktā apjoma.

	10.
	Noteikumu projekts
11. Apdraudējuma, ārkārtas vai citu iepriekš neparedzētu situāciju gadījumā:  
	Iebildums (TM - 14.08.2026.)
Lūdzam izvērtēt attiecīgā regulējuma ietveršanu noteikumu projektā un tā salāgošanu (tajā skaitā terminoloģiju, piemēram, "apdraudējuma, ārkārtas vai citu iepriekš neparedzētu situāciju") ar Izglītības likumā paredzēto.
Izglītības likums jau paredz, ka izglītības un zinātnes ministrs apstiprina izglītības sistēmas noturības un nepārtrauktības ietvaru un izglītības iestādes darbības nepārtrauktības plāna paraugu, nosakot principus un pamatprasības izglītības programmu īstenošanai apdraudējuma gadījumā. Savukārt pašvaldība, ievērojot sadarbības teritorijas civilās aizsardzības plānu un izglītības sistēmas noturības un nepārtrauktības ietvaru, nosaka prasības un kārtību izglītības programmu īstenošanai apdraudējuma gadījumā visās izglītības iestādēs attiecīgās pašvaldības administratīvajā teritorijā, izņemot Iekšlietu ministrijas un Aizsardzības ministrijas padotībā esošās izglītības iestādes.  Vienlaikus izglītības iestādes vadītājam sadarbībā ar izglītības iestādes dibinātāju ir pienākums izstrādāt izglītības iestādes darbības nepārtrauktības plānu (tai skaitā rīcības algoritmu) apdraudējuma gadījumam, ievērojot Izglītības un zinātnes ministrijas izstrādāto izglītības sistēmas noturības un nepārtrauktības ietvaru un izglītības iestādes darbības nepārtrauktības plāna paraugu. Iekšlietu ministrijas un Aizsardzības ministrijas padotībā esošas izglītības iestādes vadītājs izglītības iestādes darbības nepārtrauktības plānu (tai skaitā rīcības algoritmu) apdraudējuma gadījumam izstrādā atbilstoši šā likuma 16. panta piektajā daļā minētajiem principiem un pamatprasībām.

Līdz ar to nav saprotama regulējuma ietveršana arī noteikumu projektā. Ja tas tiek saglabāts, lūdzam to skaidrot anotācijā.
Piedāvātā redakcija
-
	Ņemts vērā
Pecizēta anotācija: Noteikumu projekts paredz vispārējos kritērijus kombinēto mācību organizēšanai un īstenošanai apdraudējuma gadījumā (kas ir atšķirīgi no ikdienas mācību procesa), kas attiecīgi, ievērojot Izglītības likumā noteikto par izglītības sistēmas noturības un nepārtrauktības, ir konkretizējams pašvaldības un izglītības iestādes lēmumos un rīcībā konkrēto apdraudējumu gadījumā. 
	Noteikumu projekts
11. Apdraudējuma, ārkārtas vai citu iepriekš neparedzētu situāciju gadījumā:  

	11.
	Noteikumu projekts
11.4. pašvaldība var noteikt pirmsskolas izglītojamiem attālinātās mācības, nodrošinot drošu  izglītojamo uzraudzību.
	Iebildums (LM - 14.08.2026.)
Lūdzam skaidrot, vai Izglītības likumā ir iekļauts deleģējums Ministru kabinetam un atļauja deleģēt pašvaldībai tiesības vienpusēji noteikt attālināto mācību organizāciju pirmsskolā.
Piedāvātā redakcija
-
	Ņemts vērā
Regulējums ir attiecināms uz attālināto mācību organizāciju pirmsskolā tikai ārkārtas situācijās. 
	Noteikumu projekts
11.4. pašvaldība var noteikt pirmsskolas izglītojamiem attālinātās mācības, nodrošinot drošu  izglītojamo uzraudzību.

	12.
	Noteikumu projekts
13. Izglītības iestādes līdz 2026. gada 1. oktobrim izdod iekšējo normatīvo aktu par kombinēto mācību īstenošanu, tai skaitā atbilstoši šo noteikumu 9.3.5. apakšpunktam nosakot rīcību gadījumā, ja kombinēto mācību laikā tiek konstatēta vai ir aizdomas par vardarbību pret izglītojamo.
	Iebildums (TM - 14.08.2026.)
Lūdzam izvērtēt attiecīgā punkta nepieciešamību, paredzot Ministru kabineta pilnvarojuma pārdeleģēšanu izglītības iestādei. Vēršam uzmanību, ka Ministru kabineta noteikumos ir jānosaka kārtība kombinētu mācību īstenošanai, nevis iekšējos normatīvajos aktos (kas saistoši tikai attiecīgajai iestādei).
Piedāvātā redakcija
-
	Nav ņemts vērā
Noteikumu projekta 9.3. apakšpunkts nosaka, ka izglītības iestāde, saskaņojot ar tās dibinātāju (izņemot valsts vai valsts augstskolu dibinātas vispārējās un profesionālās izglītības iestādes), iekšējos normatīvajos aktos nosaka kombinēto mācību organizēšanas kārtību, cita starpā iekļaujot: 
  
9.3.1. 
kārtību, kādā izglītības iestāde apzina, vai izglītojamiem ir pieejami tehniskie līdzekļi kombinēto mācību apguvei, kā arī minēto tehnisko līdzekļu nodrošināšanas kārtību, ja izglītojamiem tie nav pieejami; 
9.3.2. 
kārtību, kādā tiek uzskaitīta izglītojamo dalība kombinētajās mācībās un uzdoto uzdevumu izpilde; 
9.3.3. 
rīcību gadījumā, ja izglītojamā dalība kombinētajās mācībās nav iespējama vai ir traucēta tehnisku iemeslu dēļ; 
9.3.4. 
kārtību, kādā nodrošina drošības prasību ievērošanu kombinēto mācību laikā, un saziņas kārtību ar nepilngadīga izglītojamā likumiskajiem pārstāvjiem drošības vai veselības apdraudējuma gadījumā; 
9.3.5. 
rīcību gadījumā, ja tiek konstatēta vai ir aizdomas par vardarbību pret izglītojamo. 
 
Noteikumu normā norādītais izglītības iestādes iekšējā normatīvā akta obligātais saturs nav uzskatāms par Ministru kabineta pilnvaru pārdeleģējumu. Noteikumu projektā paredzētā iekšējā normatīvā akta būtība ir izglītības iestādei noteikt Ministru kabineta noteikumu faktiskās īstenošanas aspektus, kas var atšķirties katrai izglītības iestādei, piemēram, attiecībā uz to, kā iestāde apzina, vai izglītojamiem ir pieejami tehniskie līdzekļi.
	Noteikumu projekts
13. Izglītības iestādes līdz 2026. gada 1. oktobrim izdod iekšējo normatīvo aktu par kombinēto mācību īstenošanu, tai skaitā atbilstoši šo noteikumu 9.3.5. apakšpunktam nosakot rīcību gadījumā, ja kombinēto mācību laikā tiek konstatēta vai ir aizdomas par vardarbību pret izglītojamo.

	13.
	Noteikumu projekts
1. Noteikumi nosaka kritērijus un kārtību kombinētu mācību organizēšanai un īstenošanai, tai skaitā izglītības programmā pieļaujamo kombinētu mācību īpatsvaru.
 
	Priekšlikums (LM - 14.08.2026.)
Aicinām papildināt noteikumu projektu, paredzot kombinēto mācību īstenošanas uzraudzības kārtību. Pašreizējā redakcijā nav skaidri noteikts, kura institūcija uzrauga noteikumu prasību ievērošanu, kā tiek konstatēti iespējamie pārkāpumi, kā arī kādas sekas iestājas gadījumos, kad izglītības iestāde pārsniedz noteikumos paredzēto kombinēto mācību īpatsvaru.
Vienlaikus nav skaidra kombinēto mācību organizēšanas saikne ar izglītības programmu licencēšanu un akreditāciju. Lūdzam precizēt, vai kombinēto mācību apjoms ir jāatspoguļo izglītības programmas dokumentācijā, vai tas tiek vērtēts akreditācijas procesā, kā arī vai būtiskas izmaiņas kombinēto mācību apjomā ir uzskatāmas par izmaiņām izglītības programmas īstenošanā.
Tāpat noteikumu projektā un anotācijā nav skaidrots, kā paredzēts informēt izglītojamos, nepilngadīgu izglītojamo likumiskos pārstāvjus un citas iesaistītās puses par kombinēto mācību organizēšanu un saturu. Lūdzam izvērtēt nepieciešamību noteikt kārtību, kādā attiecīgās mērķa grupas tiek informētas par plānotajām izmaiņām mācību procesa organizācijā, iepazīstinātas ar kombinēto mācību saturu, kā arī iesaistītas priekšlikumu sniegšanā mācību procesa pilnveidošanai.
Ņemot vērā, ka kombinēto mācību kvalitatīva īstenošana ir tieši saistīta ar pedagogu digitālajām un metodiskajām kompetencēm, lūdzam anotācijā skaidrot, kā tiks nodrošināta pedagogu sagatavotība kombinēto mācību organizēšanai un īstenošanai.
Papildus lūdzam izvērtēt nepieciešamību noteikumu projektā ietvert prasības attiecībā uz personas datu aizsardzību kombinēto mācību organizēšanā, tostarp skaidrojot datu apstrādes, informācijas un komunikācijas tehnoloģiju izmantošanas, kā arī izglītojamo privātuma aizsardzības aspektus.
Piedāvātā redakcija
-
	Nav ņemts vērā
Izglītības procesa uzraudzības regulējums jau ir noteikts izglītības likumā. Atbilstoši izglītības likuma 29.panta 1.punktam izglītības iestādes dibinātājs  pārrauga normatīvo aktu ievērošanu, veido iekļaujošu vidi un atbild par izglītības kvalitāti. 
Atbilstoši Izglītības likuma 20. panta pirmajai daļai   ar izglītību saistīto normatīvo aktu ievērošanu kontrolē Izglītības kvalitātes valsts dienests.
	Noteikumu projekts
1. Noteikumi nosaka kritērijus un kārtību kombinētu mācību organizēšanai un īstenošanai, tai skaitā izglītības programmā pieļaujamo kombinētu mācību īpatsvaru.
 

	14.
	Noteikumu projekts
2.3. tehnoloģiju papildinātas mācības - pedagoga vadīts mācību process, kurā izmantotās tehnoloģijas, tostarp informācijas un komunikācijas tehnoloģijas, citi mācību tehniskie līdzekļi, digitālās spēles, ir galvenais līdzeklis pedagoga un izglītojamā mijiedarbības nodrošināšanai un mācību satura apguvei, pedagogam atrodoties vienā fiziskā vietā.
	Priekšlikums (EM - 13.08.2026.)
Lūdzam izvērtēt šīs definīcijas lietderīgumu, vai šis nav ārkārtīgi birokratizēts process. No praktizējoša pedagoga un veselā saprāta viedokļa šāda definīcija izskatās pēc mākslīgas jēdzienu sadalīšanas. Pedagoģijas teorijā tehnoloģiju integrācija ir dabisks process (no vienkāršas prezentācijas līdz pilnīgai digitālai transformācijai). Šāda definīcija rada formāli nošķirtus procesus, piemēram, ja skolēni vienkārši skatās ekrānā ( izmanto digitālo tāfeli) – tā ir parasta stunda, bet, ja skolēni sēž klasē un visi reizē pilda testu planšetdatoros – juridiski tas pēkšņi kļūst par "kombinēto mācību formu". Šāda definīcija ir pretrunā  ar pedagoga profesionālo autonomiju, un vairāk radīta kontrolējošām institūcijām, lai sodītu skolotāju, ja tas neievēro regulējumā noteikto.
 
Piedāvātā redakcija
-
	Nav ņemts vērā
Papildināta anotācija:Papildus noteikumos minētajai definīcijai ir atzīmējams, ka tehnoloģiju papildinātas mācības ir tāds pedagoga vadīts mācību process, kurā tradicionālās mācību metodes tiek papildinātas un uzlabotas ar tehnoloģijām, attiecīgi būtiski mainot un ietekmējot mācību stundas / nodarbības norisi, t.i., tehnoloģijas ir nevis mācību procesa papildinājums, kas tiek izmantots ikdienā, bet izšķiroša komponente.   
Ievērojot mūsdienu pedagoģijas teorijas atziņas, tehnoloģiju papildinātas mācības ir apzināta tehnoloģiju, t.sk. digitālo rīku, izmantošana, lai padarītu mācīšanu un mācīšanos efektīvāku un mācīšanos saistošāku. Turklāt ņemot vērā pieaugošo izglītības lietotņu, programmatūras un citu e-mācību vai mākslīgā intelekta rīku izplatību, tehnoloģijas nav tikai resurss, bet ir neatņemama mācību procesa komponente.
	Noteikumu projekts
2.3. tehnoloģiju papildinātas mācības - pedagoga vadīts mācību process, kurā izmantotās tehnoloģijas, tostarp informācijas un komunikācijas tehnoloģijas, citi mācību tehniskie līdzekļi, digitālās spēles, ir galvenais līdzeklis pedagoga un izglītojamā mijiedarbības nodrošināšanai un mācību satura apguvei, pedagogam atrodoties vienā fiziskā vietā.

	15.
	Noteikumu projekts
2.3. tehnoloģiju papildinātas mācības - pedagoga vadīts mācību process, kurā izmantotās tehnoloģijas, tostarp informācijas un komunikācijas tehnoloģijas, citi mācību tehniskie līdzekļi, digitālās spēles, ir galvenais līdzeklis pedagoga un izglītojamā mijiedarbības nodrošināšanai un mācību satura apguvei, pedagogam atrodoties vienā fiziskā vietā.
	Priekšlikums (LIZDA - 14.08.2026.)
Lūdzam izvērtēt šīs definīcijas lietderīgumu, vai šī nav mākslīga jēdzienu sadalīšana. Pedagogs IKT izmanto ikvienā mācību stundā, tas jau ir paredzēts izglītības programmā, sākot no prezentācijas līdz pilnīgi digitalizētam mācību procesam..
Piedāvātā redakcija
Svītrot šo punktu
	Nav ņemts vērā
Papildināta anotācija: Papildus noteikumos minētajai definīcijai ir atzīmējams, ka tehnoloģiju papildinātas mācības ir tāds pedagoga vadīts mācību process, kurā tradicionālās mācību metodes tiek papildinātas un uzlabotas ar tehnoloģijām, attiecīgi būtiski mainot un ietekmējot mācību stundas / nodarbības norisi, t.i., tehnoloģijas ir nevis mācību procesa papildinājums, , kas tiek izmantots ikdienā, bet izšķiroša komponente.   
Ievērojot mūsdienu pedagoģijas teorijas atziņas, tehnoloģiju papildinātas mācības ir apzināta tehnoloģiju, t.sk. digitālo rīku, izmantošana, lai padarītu mācīšanu un mācīšanos efektīvāku un mācīšanos saistošāku. Turklāt ņemot vērā pieaugošo izglītības lietotņu, programmatūras un citu e-mācību vai mākslīgā intelekta rīku izplatību, tehnoloģijas nav tikai resurss, bet ir neatņemama mācību procesa komponente. 
	Noteikumu projekts
2.3. tehnoloģiju papildinātas mācības - pedagoga vadīts mācību process, kurā izmantotās tehnoloģijas, tostarp informācijas un komunikācijas tehnoloģijas, citi mācību tehniskie līdzekļi, digitālās spēles, ir galvenais līdzeklis pedagoga un izglītojamā mijiedarbības nodrošināšanai un mācību satura apguvei, pedagogam atrodoties vienā fiziskā vietā.

	16.
	Noteikumu projekts
3.  Šie noteikumi nav attiecināmi uz darba vidē balstītām mācībām un gadījumu, ja izglītības iestāde atbilstoši Izglītības likuma 36.panta otrajā daļā noteiktajam noslēgusi savstarpēju līgumu par mācību priekšmetu vai to daļu īstenošanu vispārējās pamatizglītības un vispārējās vidējās izglītības programmas ietvaros.
	Priekšlikums (LM - 14.08.2026.)
Aicinām precizēt punkta redakciju, skaidri norādot, ar kuru personu vai institūciju tiek slēgts minētais savstarpējais līgums. No pašreizējās redakcijas nav viennozīmīgi saprotams, kas šajā gadījumā ir līguma otra puse, tādēļ norma ir precizējama juridiskās noteiktības un vienveidīgas piemērošanas nodrošināšanai.
Piedāvātā redakcija
-
	Nav ņemts vērā
Atbilstoši Izglītības likuma 36.panta otrajai daļai Izglītības iestādes ir tiesīgas slēgt savstarpēju līgumu par mācību priekšmetu vai to daļu īstenošanu vispārējās vidējās izglītības programmas ietvaros, kā arī vienlaikus ne vairāk kā par divu mācību priekšmetu vai to daļu īstenošanu vispārējās pamatizglītības programmas ietvaros 4.—9. klašu posmā, vienojoties par mācību priekšmetu īstenošanas veidu un programmu, izglītojamo mācību sasniegumu vērtēšanas un izglītojamo iegūto vērtējumu paziņošanas kārtību, mācību priekšmetu apguvē iesaistāmajiem izglītojamiem, mācību priekšmetu īstenošanas izdevumiem un to apmaksas kārtību, kā arī par citiem nosacījumiem.
	Noteikumu projekts
3.  Šie noteikumi nav attiecināmi uz darba vidē balstītām mācībām un gadījumu, ja izglītības iestāde atbilstoši Izglītības likuma 36.panta otrajā daļā noteiktajam noslēgusi savstarpēju līgumu par mācību priekšmetu vai to daļu īstenošanu.

	17.
	Noteikumu projekts
5. Neformālajā izglītībā (tai skaitā interešu izglītībā) kombinētās mācības var organizēt un īstenot atbilstoši attiecīgās izglītības programmas īstenotāja noteiktajai kārtībai.
	Priekšlikums (LM - 14.08.2026.)
Izglītības likumā  neformālā izglītība ir nošķirta no interešu izglītības (divi dažādi termini 1.panta 3. punkts un 141 punkts), līdz ar to Noteikumu projekta 5. punkts būtu jāprecizē. 
Piedāvātā redakcija
-
	Ņemts vērā
Precizēta redakcija.
	Noteikumu projekts
5. Neformālajā izglītībā un interešu izglītībā kombinētās mācības var organizēt un īstenot atbilstoši attiecīgās izglītības programmas īstenotāja noteiktajai kārtībai.

	18.
	Noteikumu projekts
5. Neformālajā izglītībā (tai skaitā interešu izglītībā) kombinētās mācības var organizēt un īstenot atbilstoši attiecīgās izglītības programmas īstenotāja noteiktajai kārtībai.
	Priekšlikums (KM - 14.08.2026.)
Lūgums skaidrot, kam jābūt noteiktam izglītības programmas īstenotāja noteiktajā kārtībā, attiecīgi precizējot Noteikumu projekta 5.punktu un Noteikumu projekta anotāciju. Vienlaikus lūgums skaidrot, vai tas neradīs izglītības iestādēm papildus birokrātisko slogu.
Piedāvātā redakcija
-
	Nav ņemts vērā
Noteikumu projekts stiprina izglītības iestāžu autonomiju, paredzot iespēju elastīgi veidot neformālās un interešu izglītības programmu piedāvājumu. Minētais ir iespēja izglītības iestādei veidot un attīstīt savu piedāvājumu, nevis pārlieka birokrātija. Papildināta anotācija.
	Noteikumu projekts
5. Neformālajā izglītībā un interešu izglītībā kombinētās mācības var organizēt un īstenot atbilstoši attiecīgās izglītības programmas īstenotāja noteiktajai kārtībai.

	19.
	Noteikumu projekts
6.  Formālajā izglītībā kombinētās mācības var organizēt un īstenot atbilstoši šo noteikumu nosacījumiem, ievērojot, ka:
	Priekšlikums (TM - 14.08.2026.)
Lūdzam saskaņot regulējumu ar 1.punktu, jo tur ir runa par kritērijiem, nevis nosacījumiem.
Piedāvātā redakcija
-
	Ņemts vērā
Precizēta redakcija.
	Noteikumu projekts
6. Formālajā izglītībā kombinētās mācības var organizēt un īstenot atbilstoši šo noteikumu kritērijiem, ievērojot, ka:

	20.
	Noteikumu projekts
6.3. pirmsskolas izglītības programmās un vispārējās pamatizglītības programmās 1. un 2. klases izglītojamiem kombinētās mācības īsteno tikai kā tehnoloģiju papildinātas mācības;
	Priekšlikums (LM - 14.08.2026.)
Nav skaidrs, kāpēc pirmsskolas izglītības programmās un vispārējās pamatizglītības programmās tiek ierobežota atsevišķu kombinēto mācību veidu īstenošana. Aicinām anotācijā sniegt pamatojumu šādam regulējumam, skaidrojot, kādi pedagoģiskie, attīstības, kvalitātes nodrošināšanas vai citi apsvērumi ir ņemti vērā. Tāpat lūdzam papildināt anotāciju ar piemēriem un salīdzinošu informāciju par mācību procesa organizēšanu citās Eiropas Savienības dalībvalstīs, īpaši attiecībā uz kombinēto un attālināto mācību izmantošanu pirmsskolas un pamatizglītības posmā. Ja šāds pamatojums norāda uz nepieciešamību precizēt regulējuma tvērumu vai nosacījumus, lūdzam attiecīgi pārskatīt un precizēt arī projekta redakciju.
Piedāvātā redakcija
-
	Nav ņemts vērā
Jau šobrīd spēkā esošais regulējums paredz, ka pirmsskolas izglītības pakāpē un 1. un 2. klases izglītojamiem, tai skaitā profesionālās ievirzes izglītības programmās, attālinātās mācības neorganizē. 
	Noteikumu projekts
6.3. pirmsskolas izglītības programmās un vispārējās pamatizglītības programmās 1. un 2. klases izglītojamiem kombinētās mācības īsteno tikai kā tehnoloģiju papildinātas mācības;

	21.
	Noteikumu projekts
6.4. speciālās pamatizglītības programmās izglītojamiem ar garīgās attīstības traucējumiem un speciālās pamatizglītības programmās izglītojamiem ar smagiem garīgās attīstības traucējumiem vai vairākiem smagiem attīstības traucējumiem kombinētās mācības īsteno tikai kā tehnoloģiju papildinātas mācības pieļaujot tādu informācijas un komunikācijas tehnoloģiju izmantošanu, kas atbilst minēto izglītojamo speciālajām vajadzībām. 
	Priekšlikums (EM - 13.08.2026.)
Lūdzam ielikt komatu pirms vārda ...,pieļaujot....
Piedāvātā redakcija
speciālās pamatizglītības programmās izglītojamiem ar garīgās attīstības traucējumiem un speciālās pamatizglītības programmās izglītojamiem ar smagiem garīgās attīstības traucējumiem vai vairākiem smagiem attīstības traucējumiem kombinētās mācības īsteno tikai kā tehnoloģiju papildinātas mācības, pieļaujot tādu informācijas un komunikācijas tehnoloģiju izmantošanu, kas atbilst minēto izglītojamo speciālajām vajadzībām. 
	Ņemts vērā
Precizēta redakcija.
	Noteikumu projekts
6.4. speciālās pamatizglītības programmās izglītojamiem ar garīgās attīstības traucējumiem un speciālās pamatizglītības programmās izglītojamiem ar smagiem garīgās attīstības traucējumiem vai vairākiem smagiem attīstības traucējumiem kombinētās mācības īsteno tikai kā tehnoloģiju papildinātas mācības, pieļaujot tādu informācijas un komunikācijas tehnoloģiju izmantošanu, kas atbilst minēto izglītojamo speciālajām vajadzībām. 

	22.
	Noteikumu projekts
6.5.   vispārējās  pamatizglītības un vispārējās vidējās izglītības programmās kombinētās mācības kā attālinātas mācības vai tiešsaistes mācības īsteno:
 
	Priekšlikums (LM - 14.08.2026.)
Aicinām skaidrot, kā tiek aprēķināts anotācijā norādītais procentuālais sadalījums un kādi apsvērumi nosaka kombinēto mācību īstenošanu tieši šādā apjomā attiecīgajās programmās un klasēs? Lūdzam anotācijā precizēt un detalizēt sniegto informāciju, jo pašreizējā redakcijā nav skaidri saprotama ne procentu aprēķina metodika, ne pamatojums izvēlētajam kombinēto mācību īpatsvaram. Tāpat nav skaidrs vai procentus aprēķina no mācību priekšmeta apjoma, klases kopējā stundu skaita vai izglītības programmas apjoma;no plānotajām vai faktiski notikušajām stundām, un kā rīkojas, ja mācību gada laikā stundu plāns tiek mainīts.
Piedāvātā redakcija
-
	Nav ņemts vērā
-
	Noteikumu projekts
6.5.   vispārējās  pamatizglītības un vispārējās vidējās izglītības programmās kombinētās mācības kā attālinātas mācības vai tiešsaistes mācības īsteno:
 

	23.
	Noteikumu projekts
6.6. profesionālajā izglītībā kombinētās mācības kā attālinātas vai tiešsaistes mācības īsteno: 
	Priekšlikums (LDDK - 14.08.2026.)
LDDK ir izvērtējis piedāvāto noteikumu redakcijas iespējamo ietekmi profesionālās izglītības ieguvē. Nozaru ekspertu padomes norāda, ir tādas STEM profesionālās izglītības programmas, kuru apguve nav iespējama piedāvātajā attālināto vai tiešsaistes mācību veidā. Izvērtējot iespējamos risinājumus, ja ministrija turpina virzīt kombinētu mācību norises noteikumu attiecināšanu uz profesionālo izglītību, iespēju saskaņot ar nozaru ekspertu padomēm kvalifikācijas un izglītības programmas, kurās šāda pieeja varētu tikt īstenota, lai mazinātu riskus profesionālās izglītības kvalitātei. 
Vēršam uzmanību, ka kombinētu mācību forma nav īstenojama arī attiecībā uz praksēm (6.6.1.punkts). 
Piedāvātā redakcija
-
	Ņemts vērā
Precizēta 6.6.1.apakšpunkta redakcija.
	Noteikumu projekts
6.6. profesionālajā izglītībā kombinētās mācības kā attālinātas vai tiešsaistes mācības īsteno: 

	24.
	Noteikumu projekts
6.6. profesionālajā izglītībā kombinētās mācības kā attālinātas vai tiešsaistes mācības īsteno: 
	Priekšlikums (LM - 14.08.2026.)
Lūdzam skatīt un ņemt vērā priekšlikumu, kas sniegts par noteikumu projekta 6.5. punktu, jo minētais apsvērums ir attiecināms arī uz šo normu.
Piedāvātā redakcija
-
	Nav ņemts vērā
-
	Noteikumu projekts
6.6. profesionālajā izglītībā kombinētās mācības kā attālinātas vai tiešsaistes mācības īsteno: 

	25.
	Noteikumu projekts
6.6.1. profesionālās pamatizglītības programmās līdz pieciem procentiem no plānotā kopējā stundu skaita programmā gadā, ieskaitot moduļu praktisko daļu, prakses moduli vai praksi;
	Priekšlikums (LIZDA - 14.08.2026.)
LIZDA lūdz šos noteikumus neattiecināt uz profesionālās izglītības programmu praksēm, ņemot vērā, ka ir profesiju prakses, kuras to realizēt nevar (pavārs, pārtikas produkta tehniķis, mehatroniskās sistēmas tehniķis), bet ir profesijas, kuras pamatā balstās uz attālināto darbību, piem.- biroju darbs šobrīd tiek realizēt attālinātajā formā: grāmatveži, loģistikas darbinieki, programmētāji.
Prakses apjoms izglītības programmā viena gada ietvaros reizēm veidojas no 4-5 moduļiem, līdz ar to normatīvā noteiktie procenti ļoti ierobežo izglītojamo un izglītības iestāžu iespēju prakses vietu izvēlē, jo ir prakses vietas, kuras strādā tikai attālināti. Izpildot šo normatīvu, skolām un izglītojamajiem tas nozīmē, ka šis prakses vietas izmantot nevar kaut sadarbība ir kvalitatīva. 
Piedāvātā redakcija
6.6.1. profesionālās pamatizglītības programmās līdz pieciem procentiem no plānotā kopējā stundu skaita programmā gadā, ieskaitot moduļu praktisko daļu;
	Ņemts vērā
Precizēta 6.6.1.apakšpunkta redakcija.
	Noteikumu projekts
6.6.1. profesionālās pamatizglītības programmās līdz pieciem procentiem no plānotā kopējā stundu skaita programmā gadā, izņemot moduļu praktisko daļu, prakses moduli vai praksi;

	26.
	Noteikumu projekts
6.6.3. profesionālās tālākizglītības programmās pamatizglītības pakāpē, vidējās izglītības pakāpē un augstākās izglītības pakāpē atbilstoši izglītības programmai attālinātās mācībās vai tiešsaistes mācībās var īstenot tos mācīšanās rezultātus, kuru apguvei un novērtēšanai nav nepieciešama izglītojamā fiziska klātbūtne izglītības iestādē atbilstoši izglītības programmai;
 
	Priekšlikums (EM - 13.08.2026.)
Lūdzam izvērtēt šī apakšpunkta redakciju pēc loģikas, jo nav saprotams, kas domāts ar ...var īstenot tos mācīšanās rezultātus....Šī apakšpunkta formulējums grūti saprotams arī sasaistē ar 6.6. apakšpunktu.
Piedāvātā redakcija
-
	Nav ņemts vērā
-
	Noteikumu projekts
6.6.3. profesionālās tālākizglītības programmās pamatizglītības pakāpē, vidējās izglītības pakāpē un augstākās izglītības pakāpē atbilstoši izglītības programmai attālinātās mācībās vai tiešsaistes mācībās var īstenot tos mācīšanās rezultātus, kuru apguvei un novērtēšanai nav nepieciešama izglītojamā fiziska klātbūtne izglītības iestādē atbilstoši izglītības programmai;
 

	27.
	Noteikumu projekts
7.1. vismaz divās no šādām izglītības programmas sastāvdaļām – mācību priekšmetos (kursos), moduļos un  praksēs;
 
	Priekšlikums (KM - 14.08.2026.)
Lūdzam skaidrot 7.1.apakšpunktā minētā nosacījumu obligātumu, īpaši lūdzam skaidrot to attiecībā uz praksi, kur attālinātā forma dažādu nosacījumu dēļ nav piemērojama.
Piedāvātā redakcija
-
	Nav ņemts vērā
7.1.apakšpunkts nenosaka, ka kombinētās mācības īstenojamas tieši attiecībā uz praksi. Tas, kurās izglītības programmas sastāvdaļās īstenot kombinētās mācības, ir izglītības iestādes kompetences jautājums.
	Noteikumu projekts
7.1. vismaz divās no šādām izglītības programmas sastāvdaļām – mācību priekšmetos (kursos), moduļos un  praksēs;
 

	28.
	Noteikumu projekts
7.1. vismaz divās no šādām izglītības programmas sastāvdaļām – mācību priekšmetos (kursos), moduļos un  praksēs;
 
	Priekšlikums (LIZDA - 14.08.2026.)
LIZDA lūdz šos noteikumus neattiecināt uz profesionālās izglītības programmu praksēm un prakšu moduļiem, ņemot vērā, ka ir profesiju prakses, kuras to nevar realizēt (pavārs, pārtikas produkta tehniķis, mehatroniskās sistēmas tehniķis), bet ir profesijas, kuras pamatā balstās uz attālināto darbību, piem.- biroju darbs šobrīd tiek realizēt attālinātajā formā: grāmatveži, loģistikas darbinieki, programmētāji.
Prakses apjoms izglītības programmā viena gada ietvaros reizēm veidojas no 4-5 moduļiem, līdz ar to normatīvā noteiktie procenti ļoti ierobežo izglītojamo un izglītības iestāžu iespēju prakses vietu izvēlē, jo ir prakses vietas, kuras strādā tikai attālināti. Izpildot šo prasību, skolām un izglītojamajiem tas nozīmē, ka šis prakses vietas izmantot nevar kaut sadarbība ir kvalitatīva. 
Piedāvātā redakcija
7.1. vismaz divās no šādām izglītības programmas sastāvdaļām – mācību priekšmetos (kursos), moduļos;
	Nav ņemts vērā
7.1.apakšpunkts nenosaka, ka kombinētās mācības īstenojamas tieši attiecībā uz praksi. Tas, kurās izglītības programmas sastāvdaļās īstenot kombinētās mācības, ir izglītības iestādes kompetences jautājums.
	Noteikumu projekts
7.1. vismaz divās no šādām izglītības programmas sastāvdaļām – mācību priekšmetos (kursos), moduļos un  praksēs;
 

	29.
	Noteikumu projekts
8. Kombinētās mācības tiek īstenotas kā efektīva, kvalitatīva, pilnvērtīga un iekļaujoša  mācību un studiju procesa daļa, lai nodrošinātu iespēju izglītojamam apgūt mācību un studiju procesā plānotos sasniedzamos rezultātus un attīstīt caurviju prasmes, kā arī nodrošinātu izglītojamam diferencētu, personalizētu un starpdisciplināru mācību un studiju procesu, izņemot šo noteikumu 10. un  11. punktā  noteiktajos gadījumos.
 
 
	Priekšlikums (KM - 14.08.2026.)
Iesakām apsvērt iespēju pārlikt šo punktu uz Noteikumu projekta 1.punktu vai uz 2.punktu kā 2.4.apakšpunktu.
Piedāvātā redakcija
-
	Nav ņemts vērā
-
	Noteikumu projekts
8. Kombinētās mācības tiek īstenotas kā efektīva, kvalitatīva, pilnvērtīga un iekļaujoša  mācību un studiju procesa daļa, lai nodrošinātu iespēju izglītojamam apgūt mācību un studiju procesā plānotos sasniedzamos rezultātus un attīstīt caurviju prasmes, kā arī nodrošinātu izglītojamam diferencētu, personalizētu un starpdisciplināru mācību un studiju procesu, izņemot šo noteikumu 10. un  11. punktā  noteiktajos gadījumos.
 


	30.
	Noteikumu projekts
9.3.3. rīcību gadījumā, ja izglītojamā dalība kombinētajās mācībās nav iespējama vai ir traucēta tehnisku iemeslu dēļ;
	Priekšlikums (LM - 14.08.2026.)
Aicinām iekļaut minimālās prasības rīcībai ilgstošu tehnisku problēmu gadījumos, piemēram, cik ilgs interneta pārtraukums uzskatāms par attaisnotu; kā tiek nodrošināta stundu apguve; kā tiek vērtēta kavētā stunda.
Piedāvātā redakcija
-
	Nav ņemts vērā
-
	Noteikumu projekts
9.3.3. rīcību gadījumā, ja izglītojamā dalība kombinētajās mācībās nav iespējama vai ir traucēta tehnisku iemeslu dēļ, kā arī rīcību gadījumā ja atkārtota vai sistemātiska nepiedalīšanās kombinētajās mācībās var liecināt par iespējamu risku bērna drošībai vai labklājībai;

	31.
	Noteikumu projekts
9.3.3. rīcību gadījumā, ja izglītojamā dalība kombinētajās mācībās nav iespējama vai ir traucēta tehnisku iemeslu dēļ;
	Priekšlikums (LM - 14.08.2026.)
Norma paredz izglītības iestādes iekšējos normatīvajos aktos noteikt rīcību gadījumā, ja izglītojamā dalība kombinētajās mācībās nav iespējama vai ir traucēta tehnisku iemeslu dēļ. Atkārtota vai sistemātiska neierašanās var liecināt arī par citiem riskiem bērna labklājībai, nevis tikai tehniskām problēmām.    
 
Piedāvātā redakcija
Paplašināt 9.3.3. apakšpunktu, paredzot izglītības iestādes rīcību arī gadījumos, kad atkārtota vai sistemātiska nepiedalīšanās kombinētajās mācībās var liecināt par iespējamu risku bērna drošībai vai labklājībai.
	Ņemts vērā
Precizēta redakcija.
	Noteikumu projekts
9.3.3. rīcību gadījumā, ja izglītojamā dalība kombinētajās mācībās nav iespējama vai ir traucēta tehnisku iemeslu dēļ, kā arī rīcību gadījumā ja atkārtota vai sistemātiska nepiedalīšanās kombinētajās mācībās var liecināt par iespējamu risku bērna drošībai vai labklājībai;

	32.
	Noteikumu projekts
13. Izglītības iestādes līdz 2026. gada 1. oktobrim izdod iekšējo normatīvo aktu par kombinēto mācību īstenošanu, tai skaitā atbilstoši šo noteikumu 9.3.5. apakšpunktam nosakot rīcību gadījumā, ja kombinēto mācību laikā tiek konstatēta vai ir aizdomas par vardarbību pret izglītojamo.
	Priekšlikums (KM - 14.08.2026.)
Norādām, ka nosacījums par jauna iekšēja normatīvā akti izstrādi radīs izglītības iestādēm papildus birokrātisko slogu. Noteikumu projektā ietvertie papildus nosacījumi par kombinēto mācību īstenošanu iekļaujami izglītības iestādes esošajos noteikumos un kārtībā, tās attiecīgi aktualizējot. Attiecīgi precizējama arī Noteikumu projekta anotācijas sadaļa "Risinājuma apraksts". 
Piedāvātā redakcija
-
	Nav ņemts vērā
13.punkta regulējums neierobežo izglītības iestādi attiecībā uz regulējuma par kombinēto mācību īstenošanu integrēšanu kādā jau pastāvošā izglītības iestādes iekšējā normatīvajā aktā. 
	Noteikumu projekts
13. Izglītības iestādes līdz 2026. gada 1. oktobrim izdod iekšējo normatīvo aktu par kombinēto mācību īstenošanu, tai skaitā atbilstoši šo noteikumu 9.3.5. apakšpunktam nosakot rīcību gadījumā, ja kombinēto mācību laikā tiek konstatēta vai ir aizdomas par vardarbību pret izglītojamo.

	33.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 14.08.2026.)
4. punktā sniegtais skaidrojums pēc būtības ir pareizs un loģisks, taču, ņemot vērā ieslodzījuma vietu specifiku, tas būtu precizējams un juridiski pilnveidojams.
Pašreizējā tekstā teikums "jānodrošina nepārtraukta ieslodzīto apsardze un uzraudzība" var radīt iespaidu, ka apsardzes dēļ ieslodzītie nevar mācīties. Galvenais šķērslis kombinētajām mācībām (kas ietver attālinātu un pašvaldītu darbu tiešsaistē) šajās iestādēs ir ierobežotā un stingri kontrolētā piekļuve internetam un informācijas tehnoloģijām drošības apsvērumu dēļ, kā arī režīma prasības.
Tāpēc izsakām priekšlikumu precizēt šo skaidrojumu attiecībā uz ieslodzījuma vietām. 

Piedāvātā redakcija
4. Noteikumu projekts paredz, ka kombinētās mācības netiek īstenotas izglītības programmās, kuras īsteno ieslodzījuma vietās un sociālās korekcijas izglītības iestādēs.
Ieslodzījuma vietās mācību process tiek organizēts klātienē, ņemot vērā to specifisko tiesisko režīmu, drošības prasības un noteiktos ierobežojumus attiecībā uz datortehnikas un globālā tīmekļa (interneta) brīvu izmantošanu. Tā kā kombinēto mācību elementi (piemēram, patstāvīgas tiešsaistes mācības) pieprasa pastāvīgu un nekontrolētu piekļuvi digitālajiem resursiem, kas nav savienojama ar ieslodzījuma vietu drošības un izglītojamo nepārtrauktas uzraudzības režīmu, noteikumu projekts paredz, ka kombinētās mācības neīsteno izglītības programmās, kas tiek īstenotas ieslodzījuma vietās.


	Ņemts vērā
Precizēts noteikumu 4.punkts.
	Anotācija (ex-ante)
1.3. Pašreizējā situācija, problēmas un risinājumi

	34.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (KM - 14.08.2026.)
Lūdzam precizēt sadaļā "Risinājuma apraksts" 2.1.apakšpunktā minētos attālināto mācību īstenošanas vietas piemērus (mācības bibliotēkā, muzejā, dabā u.tml.), ņemot vērā, ka jāveic attālināto mācību apjoma uzskaite.  Norādām, ka Noteikumu projekta 6.punkts nosaka precīzu attālināto mācību īstenošanas apjomu, tāpēc nav skaidrs, kā varēs noteikt attiecīgo mācību apjomu, ja izglītojamais attālināto mācību procesā atrodas ārpus izglītības iestādes. 
Piedāvātā redakcija
-
	Nav ņemts vērā
Noteikumi paredz pienākumu izglītības iestādēm izstrādāt kombinēto mācību īstenošanas kārtību. 
	Anotācija (ex-ante)
1.3. Pašreizējā situācija, problēmas un risinājumi

	35.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt
	Priekšlikums (VK - 14.08.2026.)
Aicinām pārskatīt un precizēt anotācijas 2.1. apakšpunktā identificētās projekta ietekmētās mērķa grupas un projekta ietekmes uz tām aprakstu.
Vēršam uzmanību, ka anotācijā pie juridiskajām personām vispārīgi norādītas izglītības iestādes, neņemot vērā to juridisko statusu. Lūdzam anotācijas 2. sadaļā atspoguļot projekta ietekmi uz privāto tiesību subjektiem, savukārt projekta ietekmi uz valsts un pašvaldību institūcijām atspoguļot anotācijas 7. sadaļā.
Vienlaikus lūdzam precīzāk raksturot projekta ietekmi uz anotācijas 2.1. apakšpunktā identificētajām mērķa grupām, ņemot vērā, ka projektā dažādām izglītojamo grupām un izglītības programmu īstenotājiem paredzēti atšķirīgi kombinēto mācību organizēšanas un īstenošanas nosacījumi, savukārt pašreiz anotācijā sniegtais ietekmes apraksts ir vispārīgs un pēc būtības vienāds.
Piedāvātā redakcija
-
	Ņemts vērā
-
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt

	36.
	Anotācija (ex-ante)
7.1. Projekta izpildē iesaistītās institūcijas
	Priekšlikums (VK - 14.08.2026.)
Aicinām pārskatīt un precizēt anotācijas 7. sadaļā sniegto informāciju par projekta izpildes nodrošināšanu un tā ietekmi uz institūcijām.

Lūdzam anotācijas 7.1. apakšpunktā identificēt projekta izpildē iesaistītās valsts un pašvaldību institūcijas, ņemot vērā arī projektā paredzēto izglītības iestāžu dibinātāju iesaisti kombinēto mācību organizēšanā. Vēršam uzmanību, ka fiziskās personas un privāto tiesību subjekti nav norādāmi kā projekta izpildē iesaistītās institūcijas anotācijas 7.1. apakšpunktā.

Vienlaikus lūdzam pārskatīt anotācijas 7.4. apakšpunktu un atspoguļot projekta ietekmi uz iesaistīto institūciju funkciju un uzdevumu izpildi un iekšējiem procesiem, ņemot vērā projektā paredzētos pienākumus kombinēto mācību organizēšanai, tostarp iekšējās kārtības noteikšanai, tehniskās vides nodrošināšanai un sadarbībai ar izglītības iestādes dibinātāju.
Piedāvātā redakcija
-
	Ņemts vērā
-
	Anotācija (ex-ante)
7.1. Projekta izpildē iesaistītās institūcijas

	37.
	Anotācija (ex-ante)
8.1.16. uz bērna labākajām interesēm
	Priekšlikums (TM - 14.08.2026.)
Lūdzam aizpildīt, ņemot vērā noteikumu projekta mērķi.
Piedāvātā redakcija
-
	Ņemts vērā
Papildināta anotācija.
	Anotācija (ex-ante)
8.1.16. uz bērna labākajām interesēm

	38.
	Anotācija (ex-ante)
8.1.16. uz bērna labākajām interesēm
	Priekšlikums (LM - 14.08.2026.)
Lūdzam saskaņā ar Ministru kabineta 2021.gada 7.septembra noteikumu Nr.617 "Tiesību akta projekta sākotnējās ietekmes izvērtēšanas kārtība" 9.25. apakšpunktā noteikto aizpildīt likumprojekta anotācijas 8.daļas "Horizontālās ietekmes" 8.1.16.punktu atbilstoši  Bērnu tiesību aizsardzības likuma 6.pantā noteiktajam bērna labāko interešu ievērošanas principam.
Piedāvātā redakcija
-
	Ņemts vērā
Papildināta anotācija.
	Anotācija (ex-ante)
8.1.16. uz bērna labākajām interesēm



